এই বহিষ্কারে পদ্ধতিগত ত্রুটির উল্লেখ করে জেঠমালানি এক চিঠি দিয়ে দলকে বলেছেন, অর্বাচীনের মতো এই বহিষ্কারের সিদ্ধান্ত দলকে ঠেলে দেবে আত্মহত্যার দিকে৷ দলের দুর্নীতিবাজ নেতা ও তাঁদের সহযোগীদের উল্লাসের কারণ হবে৷ কর্নাটকে বিজেপির দুঁদে নেতা বি.এস ইয়েদুরাপ্পাকে বহিষ্কার করার পরিণামে দলকে যেভাবে খেসারত দিতে হয়, তা নিয়ে বিজেপির আত্মসমীক্ষার প্রয়োজন আছে বলেন তিনি৷ উল্লেখ্য, ৫ই মে কর্নাটক বিধানসভা ভোটে শাসক দল বিজেপির শোচনীয় পরাজয়ের পেছনে ইয়েদুরাপ্পার ভূমিকা অনস্বীকার্য৷ তাই রাজনৈতিক ওজনদার নেতা ইয়েদুরাপ্পাকে আবার দলে ফেরানোর চেষ্টা চলছে৷